Sarah na medové týždne nezabudne.
Evan Carroll nakrúcal svoju manželku Sarah pri potápaní so žralokmi počas ich medových týždňov v Karibiku. Tá však pri adrenalínovom zážitku takmer prišla o ruku. Jeden zo žralokov jej ju totiž zovrel v zuboch.
https://www.youtube.com/watch?v=vVlp7Pxp9MQ
Potápanie so žralokmi si asi novopečená manželka nabudúce rozmyslí. Na videu je vidieť, ako si spokojne šnorchlujú medzi vodnými predátormi. Jeden z nich si to zrazu namieri priamo k Sarah a uhryzne ju do ruky. "Mala som hlavu nad vodou a cítila som, ako mi niečo zovrelo ruku. Myslela som, že to urobil zo žartu môj manžel. O sekundu neskôr som si však uvedomila, ako veľmi to bolí," opísala svoj zážitok pre Daily Mail.
Hneď ako si uvedomila, čo sa deje, stiahla Sarah ruku k sebe a plávala urýchlene preč. Podľa Sarah išlo o žraloka fúzatého, ktorý na ľudí normálne neútočí. Väčšinou sa pohybuje pri morskom dne, kde si hľadá potravu. Je to mierny žralok, preto sa s týmto druhom ľudia často voľne potápajú.
Sledujte kanál spravodajstva Markízy
Sledujte Televízne noviny vo full HD a bez reklám na Voyo